**Apollo Tyres bekræfter planen om at lancere helårsdækket, Vredestein EV, senere i 2022**

* ***Samarbejde med bilproducenter er med til at forme omfattende, globalt forsknings- og udviklingsprogram samt testprogram***
* ***Det helt nye EV-dæk vil have "klasseførende egenskaber", der trækker på årtiers innovation inden for helårsdæk***
* ***Produktplanen blev bekræftet umiddelbart før 1000 Miglia Green, et rallyløb for batteridrevne elkøretøjer, der følger i sporene på det ikoniske 1000 Miglia***
* ***Den eksisterende portefølje af Vredestein-dæk er fortsat meget populær hos ejere af elbiler***

**[Dato]** – Apollo Tyres har bekræftet, at man vil lancere et helt nyt Vredestein Premium-helårsdæk specifikt til elbiler (EV'er) senere i 2022. For at sikre, at produktet opfylder behovene i en lang række plug-in-køretøjer, samarbejder Apollo Tyres tæt med førende bilproducenter og har implementeret et stort nyt forsknings- og udviklingsprogram. Virksomheden er i øjeblikket ved at evaluere det nye Vredestein-dæk via computersimulering og på dedikerede testfaciliteter til varmt og koldt vejr over hele verden.

Nyheden kommer lige før det fjerde officielle 1000 Miglia Green-rallyløb, som følger i sporene på det ikoniske firedages 1000 Miglia-veteranbilrallyløb i Italien, hvor der fremvises en række forskellige elektriske køretøjer.

Vredesteins premium-dækmærke har været på forkant med helårsmarkedet siden starten i begyndelsen af 1990'erne, og Apollo Tyres trækker fortsat på sin viden om vinter- og sommerdæk for at kunne producere prisvindende produkter til alle fire årstider, der bevarer førsteklasses ydeevne uanset forholdene. Denne ekspertise inden for helårsdæk udnyttes nu til at bringe nye niveauer af innovation ind i segmentet for dæk til elkøretøjer.

"Størstedelen af de elkøretøjer, der produceres i øjeblikket, er som standard monteret med dæk, der ikke er specialudviklet til elkøretøjer," fortæller Daniele Lorenzetti, Chief Technology Officer hos Apollo Tyres. "Forudsat at dimensionerne, belastningsindekset og hastighedsklassificeringen er korrekte for bilen, vil alle Vredestein-dæk være egnede til brug på alle elbiler, og vi modtager meget positiv feedback fra bilejere, der monterer vores dæk på deres elbiler. Men efterhånden som markedet for elbiler bliver mere etableret, er det logisk, at bilproducenter og kunder overvejer de potentielle fordele ved dæk, der er udviklet specielt til elbiler."

Der er en række faktorer, der er specifikke for elbiler, og som har en stigende indflydelse på den fremtidige dækudvikling, forklarer Lorenzetti. "Sammenlignet med biler med forbrændingsmotorer vejer elbiler typisk mere, genererer højere moment fra stilstand og leverer større acceleration i en lige linje. Tilsammen betyder disse faktorer, at dækket udsættes for øget belastning.

"Derudover bliver andre støjkilder – herunder dækkene – mere mærkbare i kabinen, fordi drivlinjen i elbiler kun genererer meget lidt støj. Mange ejere af elbiler lægger også stor vægt på enhver mulighed for at maksimere rækkevidden mellem opladninger, og derfor bliver rullemodstand et stadigt vigtigere parameter."

Lorenzetti fortsætter: "Vi har udforsket nye tilgange til design og brug af avancerede materialer til struktur og til slidbanelegering. Det betyder, at vi forventer at levere et førsteklasses Vredestein EV-dæk, der tilbyder en række vigtige egenskaber, der er førende i klassen.

"Det har været uvurderligt at kunne trække på erfaringerne fra et europæisk forsknings- og udviklingsteam med en innovationsfokuseret kultur. Det har allerede hjulpet os med at sikre flere priser i uafhængige gruppetest og fastholde en førende position inden for helårsdæk, og det vil fortsætte med at give afkast, når vi implementerer testfasen før produktionen af det nye elbildæk," konkludererLorenzetti.

Apollo Tyres er berømt for sin portefølje af sommer-, helårsdæk og vinterdæk og har et godt udgangspunkt med henblik på at sikre, at alle fremtidige EV-specifikke Vredestein-dæk tilbyder markedets førende standarder med hensyn til ydeevne, effektivitet og værdi. Virksomheden overvåger det hurtigt voksende elbilsegment og vil fortsat sikre, at det altid tilbyder en produktportefølje, der opfylder markedets forskellige behov og forventninger.

***[SLUT]***

**Hvis du vil vide mere, kan du kontakte:**

**[PR-kontaktoplysninger for lokalt marked skal tilføjes]**

**Om Apollo Tyres Ltd**

Apollo Tyres Ltd er en international dækproducent og det førende dækmærke i Indien. Virksomheden har flere produktionsenheder i Indien og en enhed i henholdsvis Holland og Ungarn. Virksomheden markedsfører sine produkter under de to globale mærker – Apollo og Vredestein, og dens produkter er tilgængelige i mere end 100 lande gennem et omfattende netværk af butikker, som tilbyder hhv. mærkevarer og eksklusive produkter.